Accident la Baia de Arieș: O bunicuță de 82 de ani a fost lovită pe trecerea de pietoni de o mașină care dădea cu spatele.
”La data de 18 mai 2024, în jurul orei 11.30, un bărbat de 33 de ani, din comuna Lupșa, județul Alba, în timp ce conducea un autoturism pe strada Arieșului din Baia de Arieș, a efectuat o manevră de mers înapoi și a acroșat o femeie de 82 de ani, din Baia de Arieș.
Femeia se afla pe carosabil și era angajată în traversarea străzii, pe trecerea de pietoni” au precizat reprezentanții IPJ Alba, într-un comunicat de presă.
În urma accidentului, femeia a suferit leziuni corporale ușoare și a fost transportată la spital.
Conducătorul auto a fost testat cu aparatul etilotest, rezultatul fiind negativ.
Cercetările sunt continuate sub aspectul săvârșirii infracțiunii de vătămare corporală din culpă.
Urmăriți Alba24.ro și pe Google News
Dacă ți-a plăcut articolul: